Katehhu

pisi|Katehhu apteegipurgis
pisi|Katehhupastillid, illustratsioon 1879. aasta trükises
pisi|Cachou lagritsakommid
Katehhu (rõhk teisel silbil; malai keelest kachu ladina catechu kaudu), ka kašuu (prantsuskeelse cachou kaudu)http://www.eki.ee/dict/vsl/index.cgi?Q=ka%C5%A1uu on katehhu-akaatsiast ehk beetliakaatsiast (Acacia catechu) saadav ekstrakt, mida kasutatakse värv- ja parkainena ning ravimina.

 Saamine 
Katehhut toodetakse Lõuna- ja Kagu-Aasias kasvava katehhu-akaatsia lülipuidust. Puitu keedetakse vees ja saadav puder aurutatakse kuivaks, nii et saadakse pruun pulber.

 Omadused ja kasutamine 
 Parkainena 
Katehhu sisaldab rikkalikult parkainet tanniini. Inglise keemik Humphry Davy avaldas 1802. aastal uurimistöö parkimise kohta, milles tõestas, et katehhu on sama efektiivne, ent märgatavalt odavam traditsioonilisest tammekoorepulbriga parkimisesthttps://www.britannica.com/biography/Sir-Humphry-Davy-Baronet#ref172326. Peale nahaparkimise on katehhuga parkimist kasutatud kalavõrkude vastupidavamaks muutmiseks nii Inglismaal (traditsiooniline nimetus cutch) kui EestisKalapüüniste pidevustamine. - Meie Maa, 19. aprill 1940.

Kootava komponendina kuulub katehhu närimistubaka koostisse.

 Värvainena 
Rangelt võttes pole katehhu värvaine, ent seda kasutatakse tekstiilide jm pruuniks ja mustaks värvimisel. Tavaline on pruun värvitoon, must värv saadakse rauaühenditega peitsides. Värvainet katehha on Venemaal kasutatud siid- ja puuvillkangaste värvimiseks 19. sajandil ja 20. sajandi alguses.

 Toidulisandina 
Katehhu on oluline komponent Lõuna-Aasia traditsioonilistes vürtsisegudes pan masala ja guthka. Seda lisatakse ka mõningatele suuvärskendajatele ja lagritsapastillidele (näiteks prantsuse pastillid "Cachou").

Blavod Drinks Ltd. turustab viinasorti Blavod Original Black Vodka, mis on värvitud katehhuga mustakshttps://blavod.com/.

 Ravimina 
Pikk ajalugu on katehhul olnud ajurveeda meditsiinis. Tähtsaim raviomadus on ta tugev põletikuvastane toime. Tänapäeval kasutatakse katehhut seespidiselt seedeprobleemide korral, samuti suuloputamiseks hammaste ja suuõõne põletike korral. Välispidiselt kasutatakse seda hemorroidide ja nahaprobleemide raviks.

 Muud 
Katehhu järgi (kuna esmakordselt eraldati katehhust) on nimetatud järgmised keemilised ühendid:
 polüfenoolide rühm katehhiinid, tuntud antioksüdantidena. Katehhiine sisaldab muuhulgas roheline tee.
 katehhool C6H4(OH)2.

 Vaata ka 
 Gambiir

 Viited 

 Välislingid 
 Katehhu 1911. aasta Encyclopædia Britannica vikitekstides
 Õpetus katehhuga värvimiseks (inglise keeles)
 Katehhuga värvitud tekstiilide näidiseid värvija blogis

Kategooria:Värvained
Kategooria:Ravimid